पाएं अपने शहर की ताज़ा ख़बरें और फ्री ई-पेपरडाउनलोड करें
गुरुवार को मनपा की प्राथमिक स्कूल नंबर 121 पर वैक्सीन लगाने के दौरान हुए हंगामे में उमरा पुलिस ने 8 लोगों के खिलाफ मामला दर्ज किया। हंगामे के दौरान लोगों ने तोड़फोड़ की थी और मेडिकल स्टाफ की भी पिटाई की थी।
इसके बाद अब शुक्रवार को युवा कांग्रेस के राष्ट्रीय प्रवक्ता शान खान ने सूरत शहर के पुलिस आयुक्त को एक पत्र लिखकर 6 मई गुरुवार को सूरत शहर के वेसू इलाके की प्राथमिक विद्यालय स्थित टीकाकरण केंद्र में टीका लगवाने आए लोगों पर बर्बरता पूर्वक लाठीचार्ज करने वाले उमरा पुलिस थाने के पुलिसकर्मियों को निलंबित करने की मांग की।
शान खान द्वारा पुलिस आयुक्त को भेजे गए पत्र में कहा गया है कि गुरुवार 6 मई को सूरत शहर के वेसू इलाके के टीकाकरण केंद्र में टीकाकरण करवाने आए लोगो पर उमरा थाने के पुलिसकर्मियों द्वारा बहुत ही बर्बरता के साथ बल प्रयोग कर लाठीचार्ज करने और उनसे बदसलूकी करने की घटना सामने आई हैं।
तमाम घटनाक्रम की वीडियो सोशल मीडिया पर वायरल हो रहे हैं। वायरल वीडियो में स्पष्ट दिखाई दे रहा है कि उमरा थाने के पुलिसकर्मी लोगों के साथ अभद्र व्यवहार कर रहे हैं। पुलिस की बर्बरता देखकर लोग सोशल मीडिया पर आक्रोश व्यक्त कर रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn